Ανεφορίτσα

Ανεφορίτσα εν τόνεμαν είνος χορού τη Πόντονος, ασην Γαλίαιναν τη Τραπεζούντας. 

 Πως χορεύκεται 
Η ανεφορίτσαν εν αμόν τη σερανίτσαν άμα με μονό τικ (δύο τριαρόπα σον τόπον) και χορέυνατον σε κλειστόν κύκλον. Οι χορευτάδες πιάσκουνταν ασα παλάμες και λυγίζνε τ' αγκώνασατουν. Εφτάνε τέσσερα βήματα σα δεξιά και τέσσερα σ' αριστερά. Το δεξί το ποδάρ πάει εμπροστά και τ' αριστερό απ' οπίς. Τα χέρια επέμνε άπραγα.  Το μουσικόν το όργανον ντε κουλανέυκεται σ' αούτον το χορόν εν η λύραν (κεμεντζές). Ο χορός πάει σ' αριστερά και ο ρυθμόνατ ένι πεντάσημον (5/8).

 Τραγοδία 
Με τον χορόν εντάμαν τραγοδίζνε και τα λόγια: 

«Κόρη κατήβα σο μαντρίν ελίεν η κιζέλα,
εφώταξεν ο πρόσωπος άμμον ντο εν ημέρα.»

Κατηγορίαν:Χορός
Κατηγορίαν:Μουσική